Вядомы навуковец, культуролаг, даследчык літаратуры, прафесар Адам Восіпавіч Мальдзіс некалькі разоў быў у Дзятлаўскім музеі і адазваўся аб ім прыкладна так:”Я наведаў амаль усе раённыя музеі ў Беларусі. Паўсюль адна праблема: чым запоўніць залы? У лепшым выпадку фота і ксеракопіі. І толькі ў Дзятлаве і Гудзевічах (Мастоўскі раён) іншая сітуацыя. Тут не ведаюць, як паказаць тое, што ляжыць у фондах. Не хапае ў залах месца. І гэта не ксеракопіі, а вельмі рэдкія, унікальныя экспанаты”.